b'\n_START_ARTICLE_\nPlutino\n_START_PARAGRAPH_\nPlutino je \xc4\x8dezneptunsko nebesno telo iz Kuiperjevega pasu, ki je v 2:3 orbitalni resonanci z Neptunom (to pomeni, da telo naredi dva obhoda okoli Sonca v \xc4\x8dasu, ko naredi Neptun tri). Ime plutino se uporablja za telesa, ki imajo orbitalno resonanco 2:3, in ne velja za kak\xc5\xa1nokoli drugo fizi\xc4\x8dno lastnost nebesnega telesa. V to skupino teles spada tudi sam Pluton, ki je ujet z isto resonanco._NEWLINE_Plutini tvorijo \xc4\x8detrtino notranjega dela Kuiperjevega pasu. Verjetno so prvotno imeli plutini neodvisno tirnico okoli Sonca. Pozneje pa jih je ujel Neptun v resona\xc4\x8dno tirnico. Gravitacijski vpliv Plutona je zanemarljiv._NEWLINE_Najve\xc4\x8dji plutini so Pluton, 90482 Ork, 28978 Iksion, 38083 Radamant in 38628 Huja.'